laion/Wikipedia-Exotic huggingface dataset:
אגם אגנס (אלברטה)

אגם אגנס (באנגלית: Lake Agnes) הוא אגם הררי קטן בשטח הפארק הלאומי באנף, בפרובינציית אלברטה שבקנדה.  שטחו של האגם 0.52 קמ"ר, והוא ממוקם כ-3.5 קילומטים מהעיירה לייק לואיז. האגם נמצא בגובה 2,134 מטרים מעל פני הים. על גדת האגם מצוי בית התה אגם אגנס, בית התה הוותיק ביותר בקנדה, ואתר תיירות פופולרי. שביל הליכה מקשר בין אגם לואיז לאגם אגנס, וממשיך ממנו להר ביהייב ולהר ניבלוק.  אגם אגנס באתר ממשלת קנדה תצלום לוויין תצלומים ממסלול הטיפוס באתר banffandbeyond תיאור מסלול הטיפוס מאגם לואיז לאגם אגנס מאתר alltrails מידע למטפסים - מסלול ההליכה לאגם אגנס באתר 10hikes תצלומי אגם אגנס באתר albertawow מידע על דרכי ההגעה לבית התה ולאגם אגנס תיאור הטיפוס לאגם אגנס ותצלומי המסלול, האגם ובית התה תצלומי אגם אגנס ובית התה בעונת החורף מידע על דיג באגם אגנס (אורכב 17.06.2018 בארכיון Wayback Machine) תחזית מזג אוויר עדכנית עבור אגם אגנס סטטיסטיקות מזג אוויר עבור אגם אגנס אגם אגנס ובית התה אגם אגנס, סרטון באתר יוטיוב מידע גאוגרפי Jody Robbins Hiking to Canada's oldest tea house, Calgary Herald, 6 July 2015 אתרי תיירות פופולריים באזור באנף
אגם אגנס

האם התכוונתם ל... אגם אגנס (אלברטה) – אגם בשטח הפארק הלאומי באנף, בפרובינציית אלברטה שבקנדה אגם אגנס (אונטריו) – אגם בשטח האי האנטר בצפון פרובינציית אונטריו שבקנדה אגם אגנס (קולורדו) – אגם במדינת קולורדו שבארצות הברית אגם אגנס (פלורידה) – אגם במדינת פלורידה שבארצות הברית אגם אגנס (מינסוטה) – אגם במדינת מינסוטה שבארצות הברית
בית התה אגם אגנס

בית התה אגם אגנס (באנגלית: The Lake Agnes Tea House) הוא בית תה כפרי הממוקם לחופו המזרחי של אגם אגנס בשטח הפארק הלאומי באנף בהרי הרוקי הקנדיים, בפרובינציית אלברטה שבקנדה. גובהו של בית התה 2,135 מטרים מעל פני הים. בבית התה אין חשמל או מים זורמים, ולכן מי השתייה מורתחים באנרגיה סולרית, ולא מבוצע בישול באתר (וכן המזון המוגש בו, הוא מזון שלא צריך קירור). במהלך השנים הפך בית התה לאתר תיירות פופולרי, ומאות מטיילים מטפסים מדי יום מאגם לואיז לאגם אגנס, בין היתר, על מנת לפקוד את בית התה. המבנה נבנה בשנת 1901 על ידי הרכבת הקנדית-פסיפית כמקום מנוחה למטפסי ההרים באזור. בשנת 1905 נפתח במבנה בית תה, והמבנה הורחב במהלך השנים. בית התה הוא בית התה הוותיק ביותר בקנדה. בשנת 1981 נבנה המבנה מחדש (מספר אלמנטים מהמבנה הישן שולבו במבנה החדש - ובהם הדלת האדומה, חלונות המבנה, וכן הריהוט המקורי נשאר). אתר האינטרנט הרשמי של בית התה אגם אגנס אגם אגנס ובית התה באתר ממשלת קנדה תצלומי אגם אגנס ובית התה באתר albertawow תצלומי בית התה באתר roadstories תיאור מסלול הטיפוס מאגם לואיז לבית התה מאתר alltrails מידע למטפסים - מסלול ההליכה לאגם אגנס באתר 10hikes תצלומים ממסלול הטיפוס באתר banffandbeyond תצלומי אגם אגנס ובית התה בעונת החורף תיאור הטיפוס לאגם אגנס ותצלומי המסלול, האגם ובית התה תחזית מזג אוויר עדכנית עבור אגם אגנס סטטיסטיקות מזג אוויר עבור אגם אגנס אגם אגנס ובית התה אגם אגנס, סרטון באתר יוטיוב מידע גאוגרפי על בית התה Jody Robbins Hiking to Canada's oldest tea house, Calgary Herald, 6 July 2015 ההיסטוריה של בית התה
הר ביהייב (רכס בואו)

הר ביהייב (באנגלית: The Beehive - מילולית: הר הכוורת) הוא הר ברכס בואו, שבהרי הרוקי הקנדיים בשטח הפארק הלאומי באנף, בפרובינציית אלברטה שבקנדה. גובהו של ההר 2,270 מטרים מעל פני הים. ההר מתנשא מעל אגם לואיז ואגם אגנס, וניתן להגיע לפסגתו בשבילי הליכה היוצאים מאגם לואיז ומאגם אגנס. שמו של ההר ניתן לו בשנת 1890 על ידי ג'י וילובי אסטלי (J. Willoughby Astley), בשל הדמיון בין צורת ההר לכוורת. הראשון שטיפס על ההר היה סמיואל אלן (Samuel Allen) בשנת 1891. מדיה וקבצים בנושא הר ביהייב בוויקישיתוף תצלום לוויין הר ביהייב באתר peakbagger מידע למטפס על הר ביהייב באתר summitpost תחזית מזג אוויר עדכנית עבור הר ביהייב סטטיסטיקות מזג אוויר עבור הר ביהייב תחזית מזג אוויר עדכנית ארוכת טווח עבור הרי ביהייב - לפי גבהים מידע גאוגרפי
הליגה הישראלית בכדורגל חופים 2018

הליגה הישראלית בכדורגל חופים 2018 הייתה אירוע של ליגת כדורגל החופים של ישראל, שנערכה בין 8 ביוני ל-27 ביולי 2018, בנתניה, ישראל. כל שעות המשחקים התקיימו לפי שעון ישראל (UTC+02:00). המנצחות בחצאי הגמר הבטיחו את הישארותן בליגה עונה נוספת, בזמן שהמפסידה בגמר פלייאוף הירידה שנערך במחזור הסיום, נשרה לליגה הלאומית בכדורגל חופים. בגמר פלייאוף הירידה הפסידה הפועל "מסוף מילניום" אשקלון ל"רוח בכפר" תל אביב בתוצאה 2-4 וירדה בחזרה לליגה המשנה, לאחר עונה אחת בלבד בליגה הבכירה. שלב הנוקאאוט של הליגה התנהלו בצורה שבה המנצחות במשחקי רבעי הגמר הראשון והרביעי יתמודדו אחת נגד השנייה, בעוד שהמנצחות במשחקי רבעי הגמר השני והשלישי יתמודדו אחת נגד השנייה. בניגוד לחוקי המשחק הרגילים של כדורגל החופים, גמר הנוער היה במתכונת של שתי מחציות, שכל אחת מהן נמשכה 12 דקות. בניגוד לחוקי המשחק הרגילים של כדורגל החופים, משחק הראווה היה במתכונת של שתי מחציות, שכל אחת מהן נמשכה 12 דקות. להלן טבלת מלך השערים המכילה את כל מי שהבקיע למעלה מחמישה שערים במהלך העונה: הליגה הישראלית בכדורגל חופים האתר הרשמי של כדורגל החופים הטירונות של אילוז: הפועל פתח תקווה פותחת עונה בחופים (כתבה ב-mynet פתח תקווה) עירוני ראש העין חוזרת לחוף (כתבה ב-mynet ראש העין) סיכום המשחק של מכבי נתניה נגד באר שבע במסגרת המחזור השלישי (כתבה ב-netanyanet) צפו בקליפ: מצעד 10 השערים בליגת החופים, באתר ערוץ הספורט, 26 ביולי 2018 החלטת ועדת המשמעת בנושא שיתוף שלושת הזרים למשך כ-25 שניות
אריאנה ריצ'רדס

אריאנה קלאריס ריצ'רדס (באנגלית: Ariana Clarice Richards; נולדה ב-11 בספטמבר 1979) היא ציירת אמריקאית ושחקנית קולנוע בעברה. היא ידועה בעיקר בגלל משחקה בסרט שובר הקופות "פארק היורה". ריצ'רד שיחקה בסרטים בעיקר בילדותה אך לאחר בגרותה החלה לעסוק בציור ואומנות במקום במשחק. ריצ'רדס נולדה בהילדסבורג, קליפורניה לדריאל וגארי ריצ'רדס. משפחתה היא צאצאית של האומן "קרלו קריוולו" (Carlo Crivelli). בשנת 2001 סיימה לימודי תואר ראשון באמנות ודרמה במכללת סקידמור. בהמשך גם למדה הוראת אומנות ב"מכללה לעיצוב" (ArtCenter College of Design) בפסדינה, קליפורניה. הפעילות הראשונה שלה החלה ב-1987 בסדרה "Into the Homeland" ובסדרה האמריקאית "בנות הזהב". שנה לאחר מכן הופיעה בסרט הקולנוע הראשון שלה: "אני אתפוס אותך פראייר" בו שיחקה ילדה קטנה. ב-1989 הופיעה בסרט "Prancer" של ג'ון דיי הנקוק כקרול וות'רביי. ב-1990 שיחקה בסרט האימה "פחד עד מוות" כמינדי סטרנגווד. ובסרט "Spaced Invaders". ב-1992 שיחקה ב"Timescape" בתפקיד הילרי וילסון לצד ג'ף דניאלס שגילם את אביה, בן וילסון. ב-1993 שיחקה בסרט "פארק היורה" של סטיבן ספילברג בתפקיד לקס מרפי, נכדתו של ג'ון האמונד (ריצ'רד אטנבורו). משחקה בסרט הפך אותה לידועה וזיכה אותה ב-5 פרסים, ביניהם בפרס במבי (Bambi Award). ב-1995 שיחקה בסרט "אנגוס" כמליסה לפבר. ב-1997 שיחקה בבסרט "פארק היורה: העולם האבוד" בתור לקס מרפי, אך הפעם בתפקיד קצר בתחילת הסרט. ב-2001 שיחקה בסרט "פחד עד מוות 3" בתפקידה מהסרט הראשון כמינדי סטרנגווד. ב-2013 שבה לשחק לאחר 12 שנות הפסקה ממשחק, כאשר השתתפה בסרט הטלוויזיה "Battledogs" כדונה וורהיז. בנוסף למשחק ריצ'רדס הוציאה אלבום מוזיקלי ב-1993 של החברה היפנית "Pony Canyon", לבום המשלב שירי פופ של נוער ומוזיקות ריקודים של שנות ה-90. היא חזרה לשיר לצד המוזיקאי דייוויד פוסטר באלבומו "The Prayer" מ-2008. מאז סיום לימודיה במכללת סקידמור היא החלה לצייר והפכה לאמנית מצליחה. באוקטובר 2005 זכתה במקום הראשון של תחרות הציור הלאומית של אמריקה (בחסות מגזין האמנות האמריקאי) עבור הציור "Lady of the Dahlias". בינואר 2013 ריצ'רדס נישאה למארק אהרון בולטון בטקס שנערך באורגון. בולטון הוא מהגר אירי, פעלולן וחייל לשעבר של כוחות ההגנה האיריים. לבני הזוג יש בת (ילידת 2015); והשלושה מתגוררים בסיילם, אורגון. אתר האינטרנט הרשמי של אריאנה ריצ'רדס אריאנה ריצ'רדס, ברשת החברתית אקס (טוויטר) אריאנה ריצ'רדס, ברשת החברתית אינסטגרם אריאנה ריצ'רדס, במסד הנתונים הקולנועיים IMDb (באנגלית) אריאנה ריצ'רדס, באתר AllMovie (באנגלית) אריאנה ריצ'רדס, באתר Rotten Tomatoes (באנגלית) אריאנה ריצ'רדס, במסד הנתונים הקולנועיים KinoPoisk (ברוסית) אריאנה ריצ'רדס, באתר Discogs (באנגלית)
פיוטר ז'לינסקי

פיוטר סבסטיאן ז'לינסקי (בפולנית: Piotr Sebastian Zieliński; נולד ב-20 במאי 1994 בזומבקוביצה שלונסקיה) הוא כדורגלן פולני המשחק בעמדת הקשר המרכזי באינטר מהסרייה א' ובנבחרת פולין. ז'לינסקי החל לשחק בגיל צעיר בקבוצה המקומית בעיר הולדתו, זומבקוביצה שלונסקיה, בה שימש אביו כמאמן. בגיל 14 הצטרף למחלקת הנוער של זגלמביה לובין. בגיל 15 החל להתאמן עם הקבוצה הבוגרת של זגלמביה. בגיל 17 הוחתם בקבוצת אודינזה האיטלקית, לאחר שסקאוטים של הקבוצה צפו בו בטורניר יחד עם נבחרת פולין הצעירה. ב-2 בנובמבר 2012 ערך את הופעת הבכורה שלו בסרייה א', כאשר נכנס כמחליף בדקה ה-91 לאנטוניו די נטאלה, במשחק מול קליארי. בתחילת עונת 2014/15 הושאל לעונה אחת לאמפולי. בעונת הבכורה שלו במועדון הופיע ב-28 משחקים. לקראת סיום העונה הוארכה השאלתו לאמפולי בעונה נוספת. בעונה הבאה הפך ז'לניסקי לשחקן מרכזי בהרכב אמפולי, כאשר פתח ברוב משחקי הקבוצה, וכבש 5 שערים. ב-4 באוגוסט 2016 נרכש ז'לינסקי על ידי נאפולי, בעסקה שהוערכה ב-16 מיליון אירו. ז'לינסקי התבסס במהירות בהרכב של נאפולי. את שער הבכורה שלו בקבוצה הבקיע ב-2 בדצמבר 2016, 2 דקות לאחר תחילת המשחק, בניצחון הליגה הביתי 3 - 0 על אינטר מילאנו. ז'לינסקי שיחק במגוון נבחרות פולין הצעירות. ב-4 ביוני 2013 הופיע לראשונה ז'לינסקי במדי נבחרת פולין הבוגרת, בניצחון הידידות על ליכטנשטיין. במשחקו השני במדים הלאומיים, משחק ידידות גם כן, כבש את שער הניצחון, כאשר פולין גברה 3 - 2 על דנמרק. ז'לינסקי נמנה עם סגל פולין ליורו 2016. בטורניר זה הופיע במשחק אחד, בניצחון 1 - 0 על אוקראינה. בקמפיין מוקדמות מונדיאל 2018 שיחק ז'לינסקי 10 משחקים, וסייע לנבחרתו להעפיל לתחרות. מאוחר יותר, זומן לסגל נבחרתו למונדיאל 2018. נכלל בסגל נבחרת פולין לטורניר מונדיאל 2022, במונדיאל עצמו פתח בהרכב בכל ארבעת המשחקים עם הנבחרת (3 בשלב הבתים ואחד בנוקאאוט) וכבש מול ערב הסעודית במשחק השני בשלב הבתים. ז'לינסקי נכלל בסגל נבחרת פולין לטורניר יורו 2024, ובמסגרת משחקי ההכנה ליורו כבש מול נבחרת אוקראינה במשחק ההכנה הראשון. נאפולי סרייה א': 2022/23 קופה איטליה: 2019/20 אישיים כדורגלן השנה בפולין : 2023 מדיה וקבצים בנושא פיוטר ז'לינסקי בוויקישיתוף פיוטר ז'לינסקי, ברשת החברתית פייסבוק פיוטר ז'לינסקי, ברשת החברתית אינסטגרם פיוטר ז'לינסקי, באתר Transfermarkt פיוטר ז'לינסקי, באתר Soccerway פיוטר ז'לינסקי, באתר BDFutbol פיוטר ז'לינסקי, באתר WorldFootball.net פיוטר ז'לינסקי, באתר National Football Teams פיוטר ז'לינסקי, באתר FootballDatabase.eu פיוטר ז'לינסקי, באתר ESPN Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
קובאן קרסנודאר (כדורגל, 2018)

מועדון הכדורגל המקצועני "קובאן" (ברוסית: Профессиональный футбольный клуб „Кубань“) היא קבוצת כדורגל מהעיר קרסנודאר שהוקמה ב-4 ביוני 2018 ביוזמת איש העסקים מישל ליטבק בשם אורוז'אי ("הקציר", Футбольный клуб „Урожай“) ומתמודדת בליגה 2, השלישית בחשיבותה. היא נתמכת על ידי חברת אופטימה יוג וחברת רוסטאגרו. 2018—2020 — אורוז'אי משנת 2020 — קובאן בתחילה המועדון תוכנן להיקרא "יקטרינודאר", אך בסופו של דבר, קיבל את שמו "אורוז'אי", אף על פי שבסקר אוהדים זה היה השם הכי פחות פופולרי מקרב ההצעות האחרות. בעונת 2018/2019 התמודד בליגת הכדורגל המקצוענית ובגביע הרוסי בכדורגל בו הפסיד המועדון כבר במשחק הבכורה. באוגוסט 2018 חברת Optima Youg וחברת "רוסטאגרו" הפכו לספונסריות הקבוצה והפכו לבעלי המניות העיקריים בקבוצה. במרץ 2020 הודיעה הקבוצה על כוונתה לשנות את שם הקבוצה ל"קובאן", אך תשתמש בלוגו חדש ולא בלוגו ההיסטורי של קובאן. שינוי השם אושר על ידי התאחדות הכדורגל הרוסית ב-24 ביולי 2020. ביוני 2021 סיימה במקום הראשון בבית באליפות ליגת הכדורגל המקצוענית של רוסיה והבטיחה העפלה לליגת הכדורגל הלאומית של רוסיה, השנייה בחשיבותה במדינה. באוקטובר 2021 אירחה לראשונה את הדרבי של קרסנודאר, במסגרת שלב 32 האחרונות בגביע הרוסי, במשחק שבו גברה במפתיע על קרסנודאר בתוצאה 3:0 והעפילה לשמינית גמר הגביע. בתום עונת 2023/2024 ירדה לליגה השנייה, השלישית בחשיבותה במערך הליגות. פרק זה טעון עדכון. אנא תרמו לוויקיפדיה ועזרו לעדכן אותו. ערך מורחב – אצטדיון קובאן הקבוצה אירחה את משחקיה באצטדיון קובאן, המכיל 35,200 מושבים ונבנה ב-1960, קודם שימש כמגרשה הבייתי של קובאן קרסנודאר שפורקה והוקמה מחדש כקבוצת כדורגל בבעלות האוהדים ומתמודדת באליפות מחוז קרסנודאר ולכן אינה מארחת באצטדיון זה, אלא באצטדיון קטן יותר. מדיה וקבצים בנושא קובאן קרסנודאר בוויקישיתוף אתר האינטרנט הרשמי של קובאן קרסנודאר (ברוסית) קובאן קרסנודאר, ברשת החברתית פייסבוק קובאן קרסנודאר, ברשת החברתית אקס (טוויטר) קובאן קרסנודאר, ביישום טלגרם קובאן קרסנודאר, ברשת החברתית אינסטגרם קובאן קרסנודאר, ברשת החברתית VK קובאן קרסנודאר, סרטונים בערוץ היוטיוב פרופיל, באתר Transfermarkt סרטונים בערוץ של קובאן קרסנודאר, באתר יוטיוב האתר הרשמי של קבוצת אורוז'אי Профиль ООО «Футбольный клуб „Урожай“», EGRinf.com "Николай Долуда о ФК «Урожай»: «До последнего планировали, что „Кубань" переименуют в „Екатеринодар"»". «קומסומולסקאיה פראבדה». "ФК «Кубань» станет «Екатеринодаром»". «Юга.ру». ФК Урожай рискует не участвовать в ПФЛ? ФК «Урожай» может сняться с ПФЛ из-за недопонимания между властями и инвестором — «СЭ» Протокол матча «Академия» — «Урожай», ПФЛ ФК «Урожай» проиграл первый матч в своей истории и вылетел из кубка России, Sports.ru21.07.2018 Протокол матча «Кубань-Холдинг» — «Урожай» Профиль ООО «Футбольный клуб „Урожай“», EGRinf.com
דיאן פריש

דיאן פריש (באנגלית: Diane Parish; נולדה ב-1 בנובמבר 1969) היא שחקנית אנגלייה, המוכרת בעיקר מהופעתה בתפקיד דניס פוקס באופרת הסבון "איסטאנדרס" של ה-BBC, ובתפקיד סמלת בילוש אווה שארפ בסדרה "The Bill". פריש נולדה בצ'לסי שבלונדון. אחרי שסיימה את הלימודים באקדמיה המלכותית לאמנות הדרמה (RADA) עבדה בעיקר בתיאטרון והשתמשה בהגייה המקובלת שלמדה ב-RADA כדי להרחיב את הרפרטואר שלה לתפקידים שייקספיריים, כגון קורדליה בהפקה של "המלך ליר" שהועלתה ב-1994 עם להקת התיאטרון טאלאווה. בטלוויזיה הופיעה פריש בתפקידים שונים. היא גילמה את בת' טיילור בסדרה "לאבג'וי" בכיכובו של איאן מקשיין. את דמותו של אביה של בת' גילם רודולף ווקר שבהמשך גילם את פטריק טרומן באופרת הסבון "איסטאנדרס" לצדה של פריש ששיחקה בתפקיד דניס פוקס. תפקיד נוסף שלה בטלוויזיה היה בדמות לולה כריסטי, חברתו של מיק מקפרליין בסדרה "איסטאנדרס" בשנת 1998. פריש הופיעה בדרמות טלוויזיוניות בהן הסדרה "The Bill" ובסדרת הספין אוף "M.I.T.: Murder Investigation Team" בתפקיד סמלת בילוש אווה שארפ. לפני כן כיכבה בסדרה "Babyfather", וזכתה על הופעתה בפרס Royal Television Society לשחקנית הטובה ביותר לשנת 2001 - השחקנית השחורה הראשונה שזכתה בפרס חשוב של RTS. פריש חזרה לשחק באופרת הסבון "איסטאנדרס" בשנת 2006 בתפקיד קבוע בדמות דניס פוקס. היא פרשה זמנית מהסדרה בינואר 2008 כדי ללדת את בתה, וחזרה להופיע ביוני 2008. ב-1996 שיחקה פריש בתפקיד מילי בסרט "Indian Summer", שהופץ גם בשם "Alive And Kicking" (חיים ובועטים). דיאן פריש, במסד הנתונים הקולנועיים IMDb (באנגלית) Changing the scenery - Actress Diane Parish talks to BBC News Online Interview Yvonne Brewster: Nobody was offering black actors Shakespeare so we staged our King Lear, Interview by David Jays Changing the scenery - Actress Diane Parish talks to BBC News Online
עדו נחמני

עדו נחמני (נולד ב-1968) הוא כירורג ישראלי, מומחה לכירורגיה, השתלות איברים וכירורגיה הפטוביליארית, בין השנים 2020–2013 מנהל מחלקה כירורגית ב' (מחלקת השתלות איברים והשתלות כבד) בבית החולים איכילוב, משנת 2020 מנהל המחלקה לכירורגיה הפטוביליארית במרכז הרפואי תל השומר תחומי עניין מיוחדים - גידולים מורכבים בכבד, לבלב ודרכי מרה, שחזור כלי דם וכירורגיה זעיר-פולשנית (לפרוסקופיה וכירורגיה רובוטית). נחמני למד בבית הספר לרפואה באוניברסיטת תל אביב. בשנת 2006 סיים התמחות בכירורגיה כללית באיכילוב. בין השנים 2008–2010 השתלם בהשתלות איברים במרכז ההשתלות ע"ש תומאס סטארזל באוניברסיטת פיטסבורג בפיטסבורג, פנסילבניה בארצות הברית ובהמשך השתלמות בניתוחי כבד, לבלב ודרכי מרה. בין השנים 2010–2013 עבד נחמני ככירורג בכיר בבית החולים איכילוב. בין השנים 2012–2015 היה נחמני יו"ר ועדת ההנצלה של המרכז הלאומי להשתלות איברים. בין השנים 2013–2020 כיהן כמנהל מחלקה כירורגית ב' (45 מיטות) בבית החולים איכילוב ושימש במשך שנתיים כמנהל בפועל של יחידת ההשתלות. משנת 2020 נחמני מנהל המחלקה לכירורגיה הפטוביליארית בבית החולים תל השומר. נחמני עוסק בהשתלות כבד וניתוחים לגידולי כבד, לבלב ודרכי מרה וגידולי יותרת הכליה. בנוסף עוסק נחמני בכירורגיה זעיר-פולשנית. נחמני הוא מרצה בכיר בלימודי המשך, החוג לכירורגיה, אוניברסיטת תל אביב. נחמני נשוי ואב לשניים. האיגוד הכירורגי הישראלי האיגוד האמריקאי להשתלות האיגוד הבינלאומי לכירורגית כבד, לבלב ודרכי מרה ממחקריו של נחמני באתר PubMed יצירת נוגדנים אנטי אידיוטיפים: על ידי ריגוש התורם כנגד המקבל ובדיקת פעילות נוגדנים אלו במניעת דחיה על-חריפה (1998) עדו נחמני, סרטון באתר יוטיוב עדו נחמני, סרטון באתר יוטיוב עדו נחמני, סרטון באתר יוטיוב ד״ר עדו נחמני | אמנם מיוחד אבל לא דם כחול. החיים שאחרי סרטן לבלב, סרטון בערוץ "All•in", באתר יוטיוב נרי ברנר, משפחה תרמה איברי האב - ופגשה בחולים שניצלו, באתר ynet, 15 בדצמבר 2011 ירון קלנר, תרומת כבד אחת - הצילה חייהם של שתיים, באתר ynet, 16 בדצמבר 2014 כירורגיה הפטוביליארית - ענף של הכירורגיה הכללית שעוסק בניתוחי כבד, לבלב, כיס מרה ודרכי מרה בית החולים איכילוב - ד"ר עדו נחמני מנהל כירורגית ב' tasmc.org.il/Personnel/pages/nahmani-ido ד"ר עדו נחמני אתר בית החולים שיבא מרכז השתלות ע"ש תומאס סטארזל Thomas E. Starzl Transplantation Institute לימודי המשך בכירורגיה כללית - עדו נחמני יצירת נוגדנים אנטי אידיוטיפים: על ידי ריגוש התורם כנגד המקבל ובדיקת פעילות נוגדנים אלו במניעת דחיה על-חריפה 1998
תוצאתנות

תוצאתנות (באנגלית: Consequentialism) היא שם מאגד לתאוריות פילוסופיות בתחום האתיקה הנורמטיבית הגורסת כי ערכה של פעולה מוסרית נקבע אך ורק על פי התוצאות שלה, ובכך היא מפרידה בין המעשה לבין תוצאתו. על פי תורה זו, מטרת המוסר היא להפיק את התוצאות הטובות ביותר מתוך מעשי המוסר (כולל המעשים עצמם); להבדיל מתורות מוסר דאונטולוגיות שרואות ערך במעשים עצמם ולא רק בתוצאות שלהם. בפילוסופיה התוצאתנית, אבן הבוחן לשאלה האם מעשה נחשב מוסרי תלויה אך ורק בתוצאותיו של המעשה ולא בדברים הקשורים למעשה כמו הסיבה לעשיית המעשה. ערך מורחב – תועלתנות תועלתנות היא תורה פילוסופית, הנוגעת לתחום האתיקה וקובעת כי ערכה של פעולה נקבע על פי תרומתה לתועלת הכללית. על פי תורה זו, מעשה ייחשב מוסרי אם הוא מפיק את האושר הרב ביותר לכמות מקסימלית של אנשים. ערך מורחב – נהנתנות נהנתנות היא תורה פילוספית, הנוגעת לתחום האתיקה וההתנהגות האנושית וקובעת כי המטרה העליונה של האדם היא ההנאה, ושעל כל יחיד לשאוף להגדיל סך העונג שלו. ערך מורחב – אנוכיות אנוכיות היא תורה פילוסופית, הנוגעת לתחום האתיקה וקובעת כי ערכה המוסרי של פעולה נמדד על פי התועלת שלה ליחיד המבצע אותה. אבן הבוחן לשאלה האם המעשה X נחשב טוב, על פי שיטה זו, היא האם המעשה מגדיל את סך הטוב בשביל מבצע הפעולה. ערך מורחב – סיגוף סיגוף הוא הימנעות מהנאות פיזיות וצרכים שונים או הכאבה או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות. ערך מורחב – זולתנות זולתנות (אלטרואיזם) היא כאשר אדם מבצע פעולה אשר תוצאותיה יהיו הטובות ביותר עבור כולם חוץ מעצמו, מבצע הפעולה. לפיכך, על פי תורה המבוססת על זולתנות, לאדם יש חובה מוסרית לעזור לאחרים, אף במחיר של ויתור על אינטרסים עצמאיים או הקרבה. תוצאתנות מבוססת כללים היא תאוריה בתחום האתיקה הנורמטיבית הקובעת כי התנהגות מוסרית ראויה כוללת שמירה על כללים מסוימים כאשר כללים אלו נקבעים על פי התוצאות של הבחירה באותם הכללים. יש הרואים בתורה זו ניסיון ליישב בין תוצאתנות לתורות מוסר דאונטולוגיות. תוצאתנות שלילית היא תורת מוסר טלאולוגית המאמינה שמעשה ייחשב מוסרי אם תוצאתו היא שהוא מצמצם את כמות הרע בעולם, לעומת תורות אחרות המתמקדות בהגדלת הטוב בעולם. על פי תורה זו, לעיתים יצטרך האדם להתערב באופן אקטיבי כדי למנוע מעשה שתוצאתו תהיה רוע, ולעיתים יצטרך לקבוע גדר פאסיבי על מנת למנוע תוצאה עתידית של רוע. תוצאתנות, באתר האנציקלופדיה של אוניברסיטת סטנפורד לפילוסופיה (באנגלית) תוצאתנות, באתר האנציקלופדיה האינטרנטית לפילוסופיה (באנגלית) תוצאתנות, באתר אנציקלופדיה בריטניקה (באנגלית) תוצאתנות (אתיקה), דף שער בספרייה הלאומית אלעזר וינריב, האוניברסיטה הפתוחה, בעיות בפילוסופיה של המוסר, Open University of Israel, 2008, עמ' 176. (בעברית) Walter Sinnott-Armstrong, The Stanford Encyclopedia of Philosophy, Winter 2015, Metaphysics Research Lab, Stanford University, 2015
שברולט SSR

"שברולט SSR" (באנגלית: Chevrolet SSR) הוא טנדר ספורטיבי, בסגנון "רטרו" מתוצרת יצרנית הרכב האמריקאית שברולט אשר יוצר בין השנים 2003–2006. מבחינת עיצוב חיצוני, דגם ה"שברולט SSR" התבסס על דגמי "Chevrolet Advance Design" (אנ') שיוצרו בין השנים 1947–1955. דגם ספורטיבי פירוש ראשי התיבות "SSR" הוא: "Super Sport Roadster". גג הפח של הקבינה, נפתח חשמלית והדגם נהפך לקבריולה יוצרו 24,180 יחידות תאוצה בין 0 - 100 קמ"ש היא 5.5 שניות (מנוע 6,000 סמ"ק המפיק 400 כ"ס) "שברולט SSR" "שברולט SSR" שנת 2006 "שברולט SSR" שנת 2006 "שברולט SSR" - קבריולט (גג הפח נפתח חשמלית) "שברולט SSR" - קבריולט (גג הפח נפתח חשמלית) "שברולט SSR" - קבריולט (גג הפח נפתח חשמלית) "שברולט SSR" - קבריולט (גג הפח נפתח חשמלית) "שברולט SSR" - קבריולט (גג הפח נפתח חשמלית) "שברולט SSR" "שברולט SSR" "שברולט SSR" "שברולט SSR" "שברולט SSR" שברולט שברולט HHR "שברולט SSR" - תמונות מדיה וקבצים בנושא שברולט SSR בוויקישיתוף שברולט SSR, סרטון באתר יוטיוב שברולט SSR, סרטון באתר יוטיוב שברולט SSR, סרטון באתר יוטיוב שברולט SSR, סרטון באתר יוטיוב "שברולט SSR" topspeed.com/trucks/truck-reviews שברולט SSR - מבחן דרכים caranddriver.com/reviews/chevrolet-ssr-road-test "שברולט SSR" nadaguides.com/Cars/Chevrolet/SSR "שברולט SSR" motor1.com/news/225348/find-out-chevy-ssr-quirkiness "שברולט SSR" hagerty.com/articles-videos/articles
המדד האירופי להערכת שפות

המדד האירופי להערכת שפות (באנגלית: The Common European Framework of Reference for Languages: Learning, Teaching, Assessment, בראשי תיבות: CEFR או CEFRL) הוא סולם דרגות להערכת התקדמותם של לומדי שפה זרה אירופית. המדד פותח במטרה ליצור תקן אחיד להערכת השליטה בכל השפות האירופיות, וכך לשפר את התקשורת ואת שיתוף הפעולה בין בני אדם ברחבי אירופה. השימוש בשש הדרגות רווח ברוב מוסדות הלימוד, הגם שכמה מהם, דוגמת מכון גתה ומכון סרוונטס, מעניקים להן שמות אחרים. המדד האירופי מחלק את הלומדים לשלוש חטיבות (A - בסיסי, B - עצמאי, C - מיומן) רחבות שניתן לחלק כל אחת לשתי דרגות; עבור כל דרגה, הוא מתאר את היכולות: בקריאה, בהאזנה, בדיבור ובכתיבה: מדיה וקבצים בנושא המדד האירופי להערכת שפות בוויקישיתוף
טוק פיסין

טוק-פיסין (Tok Pisin) או נאו-מלאנזית (Neo-Melanesian) היא השפה הרשמית השנייה (בנוסף לאנגלית) בפפואה גינאה החדשה. לפי הערכות, מספר הדוברים בה עומד על שני מיליון איש. היא דומה מאוד לשפת ביסלמה, המדוברת בוונואטו. טוק פיסין היא שפה קריאולית המבוססת על פידג'ין של מלחים באזור הפאסיפי, מתקופת הקולוניאליזם באזור. רוב אוצר המילים שאול מאנגלית, ובדיאלקטים מסוימים יש גם מילים שאולות מגרמנית. חלק ניכר מדקדוק השפה אופייני לשפות אוסטרונזיות, למשל, ההבחנה בין כינוי גוף ראשון כולל (inclusive) לעומת כינוי גוף ראשון מוציא (exclusive). המילה yumi משמעה "אנחנו" במובן "אני ואתה", לעומת המילה "mipela" שמשמעה "אנחנו" במובן "אנחנו לעומתך". זוהי אחת השפות הנחקרות ביותר מבין שפות פידג'ין והשפות הקריאוליות. יש תיעוד מוקדם של השפה מתקופת היווצרותה בתקופה הקולוניאלית. התיעוד כולל תיאור דקדוקי ודוגמאות שמביא ג'ון מרפי. בטוק פיסין יש הבחנה בין פעלים טרנזיטיביים (יוצאים) לפעלים אינטרנזיטיביים (עומדים), כלומר פעלים בעלי מושא ופעלים ללא מושא. פועל טרנזיטיבי מסומן בדרך-כלל בסיומת -im. דוגמאות: tok - לדבר / tokim - להגיד (משהו) luk - להסתכל / lukim - לראות (משהו) שימוש בהכפלה כאמצעי מורפולוגי נפוץ מאוד בשפות קראוליות ובשפות אוסטרונזיות, וטוק פיסין אינה יוצאת דופן לעניין זה. מבחינה היסטורית, ההכפלה בטוק פיסין שימשה להבחנה בין מילים שאולות שקיבלו צורה זהה בטוק פיסין. דוגמה: מהמילה האנגלית mark נוצרה המילה mak שפירושה סימן, תכנון, ציור. מהמילה הגרמנית Mark נוצרה המילה makmak שפירושה כסף, תמורה כספית (המארק הגרמני היה בעבר המטבע באזור). ההכפלה נועדה למנוע היווצרות הומופונים. להכפלה יש גם משמעויות מורפולוגיות אחרות בשמות עצם ובפעלים. כמו בעברית, גם בטוק פיסין ניתן להשתמש במספרים לציון גוף: עברית: אני, שנינו שלושתנו, ארבעתנו ... אנחנו טוק פיסין: mi, mitupela, mitripela, mifopela ... mipela ‏(tu, tri, for == שתיים שלוש ארבע) אך בניגוד לעברית, כינויי גוף אלה מצהירים על הגוף כלא כולל את המאזין (דהיינו - mitupela == אני והוא, לא אני ואתה) גופים מקבילים הכוללים את המאזין הם: yumitupela, yumitripela, yumifopela ... yumipela הבחנה זו טיפוסית לשפות אוסטרונזיות. כמו גם בעברית, ככל שהמספר גדול יותר, כך פחות נפוץ השימוש בגוף (ששתנו). הסברה היא שהשם טוק פיסין מקורו בטוק - "שפה", ו"פיסין", המילה פידג'ין. בטוק פיסין פירוש המילה פיסין הוא "ציפור", אשר יש להן חשיבות מיוחדת בדתות מקומיות באי, הקשורות לרוחות המת, על כן לעיתים דוברים מכחישים את הקשר עם "דיבור הציפורים". לדוגמה: "Ol i kolim tok pisin. i no pisin ol i toktok nogut. Ol i makim nating" (דובר יליד של השפה) "כולם קוראים (לשפה) שׂפת הציפורים ואין ציפורים בכלל וסתם מתווכחים. זה לא אומר כלום (השם הזה)" טוקי פונה - שפה מתוכננת שמילים רבות בה לקוחות מטוק פיסין שידורי רדיו אוסטרליה, בטוק פיסין חלק מהתיאור הישן של קפטן ג'ון מרפי הקדמה (באנגלית) טוק פיסין, באתר אנציקלופדיה בריטניקה (באנגלית) Pidgins and Croele langauge, Suzanne Romaine, 1988